title: Odluka Europskog parlamenta (EU) 2015/1670 od 29. travnja 2015. o zaključenju poslovnih knjiga Agencije Europske unije za sigurnost mreža i podataka za financijsku godinu 2013.

text:
               30.9.2015

               HR

               Službeni list Europske unije

               L 255/289

      ODLUKA EUROPSKOG PARLAMENTA (EU) 2015/1670
      od 29. travnja 2015.
      o zaključenju poslovnih knjiga Agencije Europske unije za sigurnost mreža i podataka za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Agencije Europske unije za sigurnost mreža i podataka za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije Europske unije za sigurnost mreža i podataka za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 460/2004 Europskog parlamenta i Vijeća od 10. ožujka 2004. o osnivanju Agencije Europske unije za mrežnu i informacijsku sigurnost (5),

                  —

                  uzimajući u obzir Uredbu (EU) br. 526/2013 Europskog parlamenta i Vijeća od 21. svibnja 2013. o Agenciji Europske unije za mrežnu i informacijsku sigurnost (ENISA) i o stavljanju izvan snage Uredbe (EZ) br. 460/2004 (6), a posebno njezin članak 21.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (8), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0089/2015),

         1.

            utvrđuje da konačna godišnja računovodstvena dokumentacija Agencije Europske unije za sigurnost mreža i podataka odgovaraju obliku u kojemu su sadržani u prilogu izvješću Revizorskog suda;

         2.

            odobrava zaključenje poslovnih knjiga Agencije Europske unije za sigurnost mreža i podataka za financijsku godinu 2013.;

         3.

            nalaže svojem predsjedniku da ovu Odluku proslijedi izvršnom direktoru Agencije Europske unije za sigurnost mreža i podataka, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 217.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 77, 13.3.2004., str. 1.

         (6)  SL L 165, 18.6.2013., str. 41.

         (7)  SL L 357, 31.12.2002., str. 72.

         (8)  SL L 328, 7.12.2013., str. 42.


title: Odluka Vijeća 2013/467/ZVSP od 23. rujna 2013. o izmjeni i produljenju Odluke 2010/576/ZVSP o policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo)

text:
               24.9.2013

               HR

               Službeni list Europske unije

               L 252/27

         ODLUKA VIJEĆA 2013/467/ZVSP
   od 23. rujna 2013.
   o izmjeni i produljenju Odluke 2010/576/ZVSP o policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 23. rujna 2010. donijelo Odluku 2010/576/ZVSP (1) koja je zadnje izmijenjena Odlukom 2012/514/ZVSP (2). Misija EUPOL RD Congo ističe 30. rujna 2013.

               (2)

               Politički i sigurnosni odbor je 13. srpnja 2012. podržao preporuku da bi se misija EUPOL RD Congo trebala produljiti do 30. rujna 2013., nakon čega slijedi konačna prijelazna faza od dvanaest mjeseci s ciljem predaje njezinih zadaća.

               (3)

               Misiju EUPOL RD Congo trebalo bi stoga produžiti za završnu prijelaznu fazu do 30. rujna 2014.

               (4)

               Misija EUPOL RD Congo provodit će se u kontekstu situacije koja se može pogoršati i spriječiti postizanje ciljeva vanjskog djelovanja Unije kako je određeno u članku 21. Ugovora,

         DONIJELO JE OVU ODLUKU:
   Članak 1.
   Ovime se Odluka 2010/576/ZVSP mijenja kako slijedi:

               1.

               Članak 6. mijenja se kako slijedi:

                           (a)

                           umeće se sljedeći stavak:
                           „1.a   Šef misije predstavnik je Misije. Šef misije može, u okviru svoje cjelokupne nadležnosti, delegirati zadaće u vezi upravljanja osobljem i financijama članovima osoblja Misije.”;

                           (b)

                           stavak 4. se briše.

               2.

               U članku 8., stavak 3. zamjenjuje se sljedećim:
               „3.   Uvjeti zaposlenja te prava i obveze međunarodnog i lokalnog osoblja utvrđuju se u ugovorima koje će sklopiti misija EUPOL RD Congo i dotični član osoblja.”

               3.

               Dodaje se sljedeći članak 13.a:
               „Članak 13.a
               Pravni aranžmani
               Misija EUPOL RD Congo ima mogućnosti nabavljati usluge i zalihe, sklapati ugovore i sudjelovati u administrativnim aranžmanima, zapošljavati osoblje, imati bankovne račune, stjecati imovinu, raspolagati imovinom i ispunjavati svoje obveze te biti stranka u pravnom postupku, kako je potrebno u cilju provedbe ove Odluke.”

               4.

               Članak 14. zamjenjuje se sljedećim:
               „Članak 14.
               Financijski aranžmani
               1.   Financijski referentni iznos namijenjen pokrivanju rashoda povezanih s Misijom od 1. listopada 2010. do 30. rujna 2011. iznosi 6 430 000 EUR.
               Financijski referentni iznos namijenjen pokrivanju rashoda povezanih s Misijom od 1. listopada 2011. do 30. rujna 2012. iznosi 7 150 000 EUR.
               Financijski referentni iznos namijenjen pokrivanju rashoda povezanih s Misijom za razdoblje od 1. listopada 2012. do 30. rujna 2013. iznosi 6 750 000 EUR.
               Financijski referentni iznos namijenjen pokrivanju rashoda povezanih s Misijom za razdoblje od 1. listopada 2013. do 30. rujna 2014. iznosi 6 328 086,95 EUR.
               2.   Svim se rashodima upravlja u skladu s postupcima i pravilima koji se primjenjuju na opći proračun Unije. Državljanima trećih zemalja dozvoljeno je udjelovati u javnim natječajima za dodjelu ugovora. Podložno odobrenju Komisije, Misija može s državama članicama, zemljom domaćinom, s trećim državama sudionicama i s drugim međunarodnim činiocima sklopiti tehničke aranžmane u pogledu nabave opreme, usluga i prostora za EUPOL RD Congo.
               3.   Misija EUPOL RD Congo odgovorna je za provedbu proračuna Misije. U tu svrhu, Misija potpisuje sporazum s Komisijom.
               4.   Misija EUPOL RD Congo odgovorna je za sva potraživanja i obveze koje proizlaze iz provedbe mandata koji počinje 1. listopada 2013., uz izuzetak svih potraživanja koja se odnose na ozbiljnu povredu dužnosti šefa misije za koju on/ona snosi odgovornost.
               5.   Financijski aranžmani poštuju zapovjedni lanac kako je predviđeno člancima 5., 6. i 9. te operativne zahtjeve misije EUPOL RD Congo, uključujući sukladnost opreme i interoperabilnost njezinih timova.
               6.   Rashodi se priznaju od datuma stupanja na snagu ove Odluke.”

               5.

               U članku 18., drugi stavak zamjenjuje se sljedećim:
               „Primjenjuje se od 1. listopada 2010. do 30. rujna 2014.”

         Članak 2.
   Ova Odluka stupa na snagu na dan donošenja.
   Primjenjuje se od 1. listopada 2013.

      Sastavljeno u Bruxellesu 23. rujna 2013.

            Za Vijeće

            Predsjednik

         V. JUKNA

      (1)  Odluka Vijeća 2010/576/ZVSP od 23. rujna 2010. o policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo) (SL L 254, 29.9.2010., str. 33.).

      (2)  Odluka Vijeća 2012/514/ZVSP od 24. rujna 2012. o izmjeni i produljenju Odluke 2010/576/ZVSP o Policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongu (EUPOL RD Congo) (SL L 257, 25.9.2012., str. 16.).


title: 2014/558/EU: Odluka Europskog parlamenta od 3. travnja 2014. o davanju razrješnice za izvršenje općeg proračuna Europske unije za financijsku godinu 2012., dio IX. – Europski nadzornik za zaštitu podataka

text:
               5.9.2014

               HR

               Službeni list Europske unije

               L 266/142

         ODLUKA EUROPSKOG PARLAMENTA
   od 3. travnja 2014.
   o davanju razrješnice za izvršenje općeg proračuna Europske unije za financijsku godinu 2012., dio IX. – Europski nadzornik za zaštitu podataka
   (2014/558/EU)
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2012. (1),

               —

               uzimajući u obzir konsolidirane godišnje financijske izvještaje Europske unije o financijskoj godini 2012. (COM(2013) 570 – C7-0281/2013) (2),

               —

               uzimajući u obzir Godišnje izvješće Revizorskog suda o izvršenju proračuna za financijsku godinu 2012., zajedno s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti osnovnih transakcija za financijsku godinu 2012., koju u skladu s člankom 287. Ugovora o funkcioniranju Europske unije podnosi Revizorski sud,

               —

               uzimajući u obzir članak 314. stavak 10. i članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), a posebno njezine članke 50., 86., 145., 146. i 147.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (6), a posebice njezine članke 164., 165. i 166.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0228/2014),

               1.

               daje Europskom nadzorniku za zaštitu podataka razrješnicu za izvršenje proračuna Europskog nadzornika za zaštitu podataka za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem Predsjedniku da ovu Odluku i rezoluciju koja je njezin sastavni dio proslijedi Vijeću, Komisiji, Sudu Europske unije, Revizorskom sudu, Europskom ombudsmanu i Europskom nadzorniku za zaštitu podataka te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 56, 29.2.2012.

      (2)  SL C 334, 15.11.2013., str. 1.

      (3)  SL C 331, 14.11.2013., str. 1.

      (4)  SL C 334, 15.11.2013., str. 122.

      (5)  SL L 248, 16.9.2002., str. 1.

      (6)  SL L 298, 26.10.2012., str. 1.


title: 2005/169/EZ: Odluka Vijeća od 24. veljače 2005. o izmjeni Odluke od 27. ožujka 2000. o ovlašćivanju direktora Europola za početak pregovora o sporazumima s trećim zemljama i tijelima koja nisu povezana s EU

text:
               19/Sv. 003

               HR

               Službeni list Europske unije

               211

         32005D0169

               L 056/14

               SLUŽBENI LIST EUROPSKE UNIJE

               24.02.2005.

      ODLUKA VIJEĆA

   od 24. veljače 2005.
   o izmjeni Odluke od 27. ožujka 2000. o ovlašćivanju direktora Europola za početak pregovora o sporazumima s trećim zemljama i tijelima koja nisu povezana s EU
   (2005/169/EZ)
   VIJEĆE EUROPSKE UNIJE,
   uzimajući u obzir članak 42. stavak 2., članak 10. stavak 4. i članak 18. o osnivanju Europskog policijskoga ureda (Konvencija o Europolu) (1),
   uzimajući u obzir Akt Vijeća od 3. studenoga 1998. o pravilima kojima se uređuju vanjski odnosi Europola s trećim zemljama i tijelima koja nisu povezana s Europskom unijom (2), a posebno članak 2. tog Akta,
   uzimajući u obzir Akt Vijeća od 3. studenoga 1998. o pravilima u vezi s Europolovim primanjem informacija od trećih stranaka (3), a posebno članak 2. tog Akta,
   uzimajući u obzir Akt Vijeća od 12. ožujka 1999. o pravilima kojima se uređuje Europolov prijenos osobnih podataka trećim zemljama i trećim tijelima (4), a posebno članke 2. i 3. tog Akta,
   budući da:

               (1)

               Operativni zahtjevi i potreba za učinkovitom borbom protiv organiziranih oblika kriminaliteta putem Europola nalažu da se doda Izrael na popis trećih država s kojima je direktor Europola ovlašten započeti pregovore.

               (2)

               Odluku Vijeća od 27. ožujka 2000. (5) bi stoga trebalo izmijeniti,

         ODLUČILO JE:
   Članak 1.
   Odluka Vijeća od 27. ožujka 2000. ovime se mijenja kako slijedi:
   U članku 2. stavku 1., u rubrici „Treće države” dodaje se sljedeća država na abecedni popis:

               „—

               Izrael”.

         Članak 2.
   Ova se Odluka objavljuje u Službenom listu Europske unije.
   Članak 3.
   Ova Odluka stupa na snagu sljedećeg dana od dana donošenja.

      Sastavljeno u Bruxellesu 24. veljače 2005.

            Za Vijeće

            Predsjednik

         N. SCHMIT

      (1)  SL C 316, 27.11.1995., str. 2.

      (2)  SL C 26, 30.1.1999., str. 19.

      (3)  SL C 26, 30.1.1999., str. 17.

      (4)  SL C 88, 30.3.1999., str. 1.

      (5)  SL C 106, 13.4.2000., str. 1. Odluka kako je zadnje izmijenjena Odlukom od 2. prosinca 2004. (SL C 317, 22.12.2004., str. 1.).


title: Odluka Vijeća 2009/29/ZVSP od 22. prosinca 2008. o sklapanju Sporazuma između Europske unije i Somalijske Republike o statusu pomorskih snaga pod vodstvom Europske unije u Somalijskoj Republici u okviru vojne operacije Europske unije Atalanta

text:
               18/Sv. 005

               HR

               Službeni list Europske unije

               141

         32009D0029

               L 010/27

               SLUŽBENI LIST EUROPSKE UNIJE

               22.12.2008.

      ODLUKA VIJEĆA 2009/29/ZVSP
   od 22. prosinca 2008.
   o sklapanju Sporazuma između Europske unije i Somalijske Republike o statusu pomorskih snaga pod vodstvom Europske unije u Somalijskoj Republici u okviru vojne operacije Europske unije Atalanta
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće sigurnosti Ujedinjenih naroda (VSUN) usvojilo je 15. svibnja 2008. Rezoluciju 1814 (2008.) kojom je pozvalo države i regionalne organizacije da djeluju s ciljem zaštite brodova uključenih u prijevoz i isporuku humanitarne pomoći Somaliji te u aktivnostima koje su odobrili Ujedinjeni narodi.

               (2)

               VSUN je 2. lipnja 2008. usvojio Rezoluciju 1816 (2008.) kojom na razdoblje od šest mjeseci od datuma Rezolucije ovlašćuje države koje surađuju s Prijelaznom federalnom vladom Somalije za ulazak u teritorijalne vode Somalije i korištenje, u skladu s odgovarajućim međunarodnim pravom, svih sredstava potrebnih za suzbijanje djela gusarstva i oružane pljačke na moru. Rezolucijom VSUN-a 1846 (2008.) koja je usvojena 2. prosinca 2008. te odredbe obnovljene su za dodatno razdoblje od 12 mjeseci.

               (3)

               Vijeće je 10. studenoga 2008. donijelo Zajedničku akciju 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (1) (operacija „Atalanta”).

               (4)

               Članak 11. te Zajedničke akcije predviđa dogovaranje statusa snaga pod vodstvom EU-a i njihovog osoblja koje je raspoređeno na kopnu trećih država ili djeluje u teritorijalnim ili unutarnjim vodama trećih država u skladu s postupkom utvrđenim u članku 24. Ugovora.

               (5)

               Slijedom ovlaštenja Vijeća od 18. rujna 2007. i u skladu s člankom 24. Ugovora, Predsjedništvo je, uz pomoć GK-a/VP-a, dogovorilo Sporazum između Europske komisije i Somalijske Republike o statusu pomorskih snaga pod vodstvom EU-a u Somalijskoj Republici.

               (6)

               Sporazum bi trebalo odobriti,

         ODLUČILO JE:
   Članak 1.
   Sporazum između Europske unije i Somalijske Republike o statusu pomorskih snaga pod vodstvom Europske unije u Somalijskoj Republici odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu opunomoćenu za potpisivanje Sporazuma kako bi on obvezivao Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 22. prosinca 2008.

            Za Vijeće

            Predsjednik

         B. KOUCHNER

      (1)  SL L 301, 12.11.2008., str. 33.


title: Odluka Vijeća od 16. lipnja 2016. o obnovi mandata predsjednika Ureda Zajednice za biljne sorte

text:
               21.6.2016

               HR

               Službeni list Europske unije

               C 223/6

         ODLUKA VIJEĆA
   od 16. lipnja 2016.
   o obnovi mandata predsjednika Ureda Zajednice za biljne sorte
   (2016/C 223/07)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkom pravu na biljnu sortu Zajednice (1), a posebno njezin članak 43. stavak 2.,
   budući da:

               (1)

               Vijeće je Odlukom od 12. srpnja 2011. (2) imenovalo g. Martina EKVADA predsjednikom Ureda Zajednice za biljne sorte („Ured”),

               (2)

               Mandat g. Martina EKVADA istječe 31. kolovoza 2016.

               (3)

               Komisija je 4. svibnja 2016., nakon pozitivnog mišljenja Upravnog vijeća Ureda, predložila obnovu mandata g. Martina EKVADA,

         DONIJELO JE OVU ODLUKU:
   Članak 1.
   Mandat g. Martina EKVADA, predsjednika Ureda Zajednice za biljne sorte, obnavlja se za razdoblje od pet godina, počevši od 1. rujna 2016.
   Članak 2.
   Predsjednik Upravnog vijeća Ureda ovlašten je da predvidi sve mjere potrebne za provedbu članka 1.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 16. lipnja 2016.

            Za Vijeće

            Predsjednik

         L. F. ASSCHER

      (1)  SL L 227, 1.9.1994., str. 1.

      (2)  Odluka Vijeća od 12. srpnja 2011. o imenovanju predsjednika Ureda Zajednice za biljne sorte (SL C 209, 15.7.2011., str. 18.).


title: Odluka Vijeća od 2. prosinca 2013. o imenovanju članova i zamjenika članova Savjetodavnog odbora za sigurnost i zaštitu zdravlja na radu za Hrvatsku, Mađarsku, Portugal i Ujedinjenu Kraljevinu

text:
               7.12.2013

               HR

               Službeni list Europske unije

               C 358/3

         ODLUKA VIJEĆA
   od 2. prosinca 2013.
   o imenovanju članova i zamjenika članova Savjetodavnog odbora za sigurnost i zaštitu zdravlja na radu za Hrvatsku, Mađarsku, Portugal i Ujedinjenu Kraljevinu
   2013/C 358/04
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća od 22. srpnja 2003. o osnivanju Savjetodavnog odbora za sigurnost i zaštitu zdravlja na radu (1), a posebno njezin članak 3.,
   uzimajući u obzir popise s prijedlozima za imenovanja koji su Vijeću podnijele vlade država članica,
   budući da:

               (1)

               Odlukom od 22. travnja 2013. (2), Vijeće je imenovalo članove i zamjenike članova Savjetodavnog odbora za sigurnost i zaštitu zdravlja na radu za razdoblje od 22. travnja 2013. do 28. veljače 2016., uz iznimku pojedinih članova.

               (2)

               Vlade Hrvatske, Mađarske, Portugala i Ujedinjene Kraljevine predložile su kandidate za nekoliko mjesta koja treba popuniti,

         DONIJELO JE OVU ODLUKU:
   Članak 1.
   Članovima i zamjenicima članova Savjetodavnog odbora za sigurnost i zaštitu zdravlja na radu za razdoblje do 28. veljače 2016. imenuju se:
   I.   PREDSTAVNICI VLADA

               Država

               Član

               Zamjenik

               Hrvatska

               g. Zdravko MURATTI

               gđa Inga ŽIC
               g. Ilija TADIĆ

               Portugal

               g. António SANTOS

   II.   PREDSTAVNICI SINDIKATA

               Država

               Član

               Zamjenik

               Mađarska

               g. Károly GYÖRGY

               g. Szilárd SOMLAI

   III.   PREDSTAVNICI POSLODAVACA

               Država

               Član

               Zamjenik

               Hrvatska

               Gđa Admira RIBIČIĆ

               G. Nenad SEIFERT
               Gđa Milica JOVANOVIĆ

               Ujedinjena Kraljevina

               gđa Hannah MURPHY

         Članak 2.
   Članove i zamjenike članova koji još nisu imenovani Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 2. prosinca 2013.

            Za Vijeće

            Predsjednik

         E. GUSTAS

      (1)  SL C 218, 13.9.2003., str. 1.

      (2)  SL C 120, 26.4.2013., str. 7.


title: 2000/409/EZ: Odluka Vijeća od 19. lipnja 2000. o potpisivanju i sklapanju prihvaćenog zapisnika između Europske zajednice i Vlade Republike Koreje u odnosu na svjetsko tržište brodogradnje

text:
               11/Sv. 114

               HR

               Službeni list Europske unije

               6

         32000D0409

               L 155/47

               SLUŽBENI LIST EUROPSKE UNIJE

         ODLUKA VIJEĆA
   od 19. lipnja 2000.
   o potpisivanju i sklapanju prihvaćenog zapisnika između Europske zajednice i Vlade Republike Koreje u odnosu na svjetsko tržište brodogradnje
   (2000/409/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., zajedno s člankom 300. stavkom 2., prvom rečenicom,
   uzimajući u obzir prijedlog Komisije,
   budući da:

               (1)

               Svjetska brodograđevna industrija nalazi se u velikim poteškoćama, prije svega zbog preopterećenja. Za razliku od industrije Zajednice koja je provela program restrukturiranja i smanjenja kapaciteta tijekom 1990-ih, brodogradilišta u Koreji znatno su povećala svoje kapacitete od 1993. nadalje.

               (2)

               Studija korejskih ugovora od strane neovisnog konzultanta za Komisiju pokazala je da korejska brodogradilišta postavljaju cijene koje su znatno ispod razine troškova. Takvi su postupci omogućili korejskoj industriji znatno povećanje tržišnog udjela, a posebno na štetu industrije Zajednice, koja se trenutačno nalazi u velikim poteškoćama. Budući da su cijene na svjetskom tržištu vrlo niske, tržišni udio industrije Zajednice smanjio se s 25 % u 1998. na 17 % u 1999.

               (3)

               Vijeće je prilikom pregleda prvog i drugog izvješća o stanju na svjetskom tržištu brodogradnje 9. studenoga 1999. i 18. svibnja 2000., koja je Komisija podnijela na temelju članka 12. Uredbe Vijeća (EZ) br. 1540/98 od 29. lipnja 1998. o određivanju novih pravila potporama za brodogradnju (1), istaknulo da se navedeni sektor u cijelom svijetu nalazi u kritičnom stanju te izrazilo zabrinutost s obzirom na postupke koji ozbiljno ugrožavaju interese brodogradilišta Zajednice. Ministri industrije u svojim su zaključcima pozvali Komisiju na daljnje ulaganje napora pri uspostavljanju jednakih konkurentskih uvjeta za navedeni sektor putem žurnih i konstruktivnih savjetovanja s Republikom Korejom, s ciljem zaustavljanja nepravednog tržišnog natjecanja.

               (4)

               Komisija je u skladu s navedenim održala nekoliko rundi intenzivnih savjetovanja s korejskom Vladom i ispregovarala je nacrt prihvaćenog zapisnika. Potpisivanjem prihvaćenog zapisnika Komisija je obvezala korejsku Vladu na suzdržavanje od izravnih ili neizravnih djelovanja, čija je namjena preuzimanje rizika za korejska brodogradilišta koja su u gubicima, primjenu međunarodno prihvaćenih financijskih i računovodstvenih načela te osiguravanje da korejska brodogradilišta postavljaju cijene koje su u skladu s tržišnim uvjetima. Prihvaćeni zapisnik također sadrži ad hoc mehanizme za savjetovanje kako bi se omogućilo neposredno rješavanje pitanja koja bi stranke mogle pokrenuti.

               (5)

               Prihvaćeni zapisnik treba odobriti,

         ODLUČILO JE:
   Članak 1.
   Prihvaćeni zapisnik između Europske zajednice i Vlade Republike Koreje u odnosu na svjetsko tržište brodogradnje ovime se odobrava.
   Tekst prihvaćenog zapisnika priložen je ovoj Odluci.
   Članak 2.
   Predsjednik Vijeća ovlašćuje se za imenovanje osobe opunomoćene za potpisivanje navedenog zapisnika kako bi isti bio obvezujući za Zajednicu.

      Sastavljeno u Luxembourgu 19. lipnja 2000.

            Za Vijeće

            Predsjednik

         L. CAPOULAS SANTOS

      (1)  SL L 202, 18.7.1998., str. 1.


title: 2004/605/EZ: Odluka Prevoditeljskog centra za tijela Europske unije od 13. travnja 2004. o provedbi Uredbe (EZ) br. 1049/2001 Europskog parlamenta i Vijeća o javnom pristupu dokumentima

text:
               01/Sv. 002

               HR

               Službeni list Europske unije

               236

         32004D0605

               L 272/13

               SLUŽBENI LIST EUROPSKE UNIJE

               13.04.2004.

      ODLUKA PREVODITELJSKOG CENTRA ZA TIJELA EUROPSKE UNIJE

   od 13. travnja 2004.
   o provedbi Uredbe (EZ) br. 1049/2001 Europskog parlamenta i Vijeća o javnom pristupu dokumentima
   (2004/605/EZ)
   UPRAVLJAČKI ODBOR,
   uzimajući u obzir Uredbu Vijeća (EZ) br. 2965/94 od 28. studenog 1994. o osnivanju Prevoditeljskog centra za tijela Europske unije (1), kako je zadnje izmijenjena Uredbom Vijeća (EZ) br. 1645/2003 (2) od 18. lipnja 2003., a posebno njezin članak 18.a,
   budući da:

               (1)

               Drugi podstavak članka 1. Ugovora o Europskoj uniji sadrži načelo otvorenosti, s kojim Ugovor predstavlja novi korak u procesu stvaranja bliskije veze među narodima Europe, u kojoj se odluke donose na što otvoreniji način i na razini što je moguće bližoj grananima.

               (2)

               Otvorenost jamči veću legitimnost, učinkovitost i odgovornost uprave prema građanima u demokratskom sustavu i pospješuje jačanje načela demokracije i poštivanje temeljnih prava utvrđenih u članku 6. Ugovora o Europskoj uniji i Povelji Europske unije o temeljnim pravima.

               (3)

               Članak 18.a Uredbe (EZ) br. 2965/94 određuje da se Uredba (EZ) br. 1049/2001 Europskog parlamenta i Vijeća o javnom pristupu dokumentima Europskog parlamenta, Vijeća i Komisije (3) Europskog parlamenta, Vijeća i Komisije (u daljnjem tekstu Uredba (EZ) br. 1049/2001) primjenjuje na dokumente u posjedu Centra te određuje da upravljački odbor mora usvojiti praktična rješenja za provedbu Uredbe (EZ) br. 1049/2001,

         DONIO JE OVU ODLUKU:
   Članak 1.
   Korisnici i područje primjene
   1.   Svaka fizička ili pravna osoba ima pravo pristupa dokumentima Prevoditeljskog centra za tijela Europske unije (Centar) podložno načelima, uvjetima i ograničenjima propisanima u Uredbi (EZ) br. 1049/2001 i u skladu s odredbama ove odluke.
   2.   Dokumenti koji su u posjedu Centra samo za potrebe prevođenja, ne zadržavaju se u Centru u smislu članka 2. stavka 3. Uredbe (EZ) br. 1049/2001.
   Članak 2.
   Definicije
   Za potrebe ove Odluke:

               (a)

               „dokument” znači neki sadržaj bez obzira na oblik (u pisanom obliku ili pohranjen u elektroničkom obliku ili u obliku audio, video ili audiovizualne snimke), o pitanjima koja se odnose na politike, aktivnosti ili odluke iz područja odgovornosti Centra.

               (b)

               „treća strana” znači bilo koju fizičku ili pravnu osobu ili subjekt izvan Centra, uključujući države članice, ostale institucije i tijela Zajednice i izvan Zajednice te treće zemlje.

         Članak 3.
   Zahtjevi
   1.   Svi zahtjevi za pristup dokumentu šalju se Centru putem internetske stranice (www.cdt.eu.int), elektroničkom poštom (cdt@cdt.eu.int), poštom (Prevoditeljski centar za tijela Europske unije, Bâtiment Nouvel Hémicycle, 1 rue du Fort Thüngen, L-1499 Luxembourg) ili faksom ((352) 421711 220). Centar odgovara na početne i ponovne zahtjeve za pristup u roku od 15 radnih dana od dana upisa zahtjeva u registar. U slučaju složenih i opširnih zahtjeva rok se produžuje dodatnih 15 radnih dana. Za produžetak roka navode se razlozi i obavješćuje se podnositelja zahtjeva.
   2.   Ako zahtjev nije dovoljno jasan, kako je navedeno u članku 6. stavku 2. Uredbe (EZ) br. 1049/2001, Centar zahtijeva od podnositelja dodatna pojašnjenja radi lakšeg pronalaska zatraženog dokumenta. Rok za odgovor počinje teći od dana primitka informacije u Centar.
   3.   Svaka odluka koja je barem djelomično negativna navodi razloge za odbijanje koji se moraju temeljiti na jednom od izuzetaka navedenih u članku 4. Uredbe (EZ) br. 1049/2001 te daje uputu podnositelju o pravnom lijeku.
   Članak 4.
   Obrada početnih zahtjeva
   1.   Nakon što je zahtjev upisana u registar, podnositelju se šalje potvrda o primitku, osim ako je potvrdu moguće poslati automatski. Potvrda o primitku i odgovor šalju se u pisanom obliku, a gdje je to primjereno u elektroničkom obliku.
   2.   Podložno odredbama članka 9. ove odluke, odjel uprave ovlašten je za donošenje odluke o mjerama u vezi s početnim zahtjevima. U tu svrhu zadužuje se član osoblja za obradu zahtjevâ za pristup i za koordinaciju odgovora.
   Podnositelja se obavještava o ishodu njegova zahtjeva.
   Svaki odgovor, ako je barem djelomično negativan, poučava podnositelja o njegovom pravu da u roku od 15 radnih dana od primitka odgovora podnese Centru ponovni zahtjev.
   3.   U slučaju potpunog ili djelomičnog odbijanja, podnositelj ima pravo u roku od 15 radnih dana od primitka odgovora Centra podnijeti ponovni zahtjev kojim zahtijeva od Centra da svoje stajalište ponovno prouči.
   4.   Ako Centar propusti odgovoriti unutar predviđenog roka, podnositelj stječe pravo ulaganja ponovnog zahtjeva.
   Članak 5.
   Obrada ponovnih zahtjeva
   1.   Direktor Centra odlučuje o ponovnim zahtjevima. On obavještava upravljački odbor Centra o svojoj odluci.
   2.   Odluka se priopćuje podnositelju zahtjeva u pisanom obliku, a gdje je to primjereno u elektroničkom obliku, obavještavajući ga o njegovim pravima pokretanja postupka pred Prvostupanjskim sudom ili podnošenja pritužbe Europskom ombudsmanu.
   Članak 6.
   Savjeti
   1.   Ako Centar primi zahtjev za pristup dokumentu koji se nalazi u Centru, a potječe od treće strane, Centar provjerava primjenjuje li se na njega koji od izuzetaka iz članka 4. Uredbe (EZ) br. 1049/2001.
   2.   Ako nakon provjere Centar smatra da se pristup zatraženom dokumentu mora odbiti zbog jednog od izuzetaka iz članka 4. Uredbe (EZ) br. 1049/2001, podnositelju se šalje negativan odgovor, bez savjetovanja s trećom stranom.
   3.   Podložno odredbama stavka 4. ovog članka, Centar odobrava zahtjev bez savjetovanja s trećom stranom – autorom:

               (a)

               ako je autor već objavio zatraženi dokument ili je to učinjeno u skladu s Uredbom (EZ) br. 1049/2001 ili sličnim odredbama;

               (b)

               ako objavljivanje ili djelomično objavljivanje sadržaja ne utječe ni na jedan interes iz članka 4. Uredbe (EZ) br. 1049/2001.

         U svim ostalim slučajevima, savjetuje se s trećom stranom, odnosno autorom dokumenta.
   4.   Ako se zahtjev za pristup odnosi na dokument koji potječe iz države članice, Centar postupa tako da se savjetuje s izvornim nadležnim tijelom, podložno odredbama stavka 3. točke (a) ovog članka.
   5.   Treća strana, od koje je zatražen savjet, odgovara u roku koji nije kraći od pet radnih dana za upućivanje odgovora ili odgovarajućem vremenu koje je potrebno Centru da ispuni vlastite rokove za upućivanje odgovora. Ako odgovor nije primljen u propisanom roku ili ako nije moguće pronaći ili identificirati treću stranu, Centar odlučuje u skladu s pravilima o izuzecima iz članka 4. Uredbe (EZ) br. 1049/2001, uzimajući u obzir zakonite interese treće strane na temelju dostupnih podataka.
   6.   Ako Centar ima namjeru pružiti pristup dokumentu suprotno izričitom mišljenju autora, dužan je u roku od 10 radnih dana obavijestiti autora o svojoj namjeri otkrivanja dokumenta i skrenuti pažnju autoru o sredstvima koja su mu na raspolaganju za sprečavanje takvog objavljivanja.
   Članak 7.
   Izvršavanje prava pristupa
   1.   Dokumenti se šalju poštom, faksom ili, ako je moguće, elektroničkom poštom. Ako su dokumenti opsežni ili nepraktičan za rukovanje, podnositelja zahtjeva može se pozvati da pogleda dokumente na licu mjesta. Takav uvid je besplatan.
   2.   Ako je dokument objavljen, odgovor sadržava upute o objavi i/ili mjestu dostupnosti dokumenta i, po potrebi, adresu dokumenta na internetskoj stranici www.cdt.eu.int.
   3.   Ako veličina zatraženog dokumenta prelazi 20 stranica, podnositelju se može zaračunati iznos od 0,10 eura po stranici uz troškove dostave. Direktor Centra može izmijeniti taj iznos. O troškovima izdavanja dokumenata u drugim oblicima odlučuje se pojedinačno, ali oni ne smiju prelaziti razumne iznose.
   Članak 8.
   Mjere koje olakšavaju pristup dokumentima
   1.   S ciljem poštovanja prava građana sukladno Uredbi (EZ) br. 1049/2001, Centar pruža javni pristup registru dokumenata. Registar je dostupan u elektroničkom obliku.
   2.   Registar sadrži naziv dokumenta (na dostupnim jezicima), uključujući, prema potrebi, ostale korisne upute, oznaku autora i datum izrade ili donošenja.
   3.   Stranica za pomoć (na svim službenim jezicima) obavješćuje javnost o načinu dobivanja dokumenta. Ako je dokument objavljen, postoji poveznica do originalnog teksta.
   Članak 9.
   Dokumenti neposredno dostupni javnosti
   1.   Ovaj se članak primjenjuje samo na dokumente sastavljene ili primljene nakon dana stupanja na snagu provedbe Uredbe (EZ) br. 1049/2001.
   2.   Sljedeći dokumenti dostupni su automatski nakon podnošenja zahtjeva i, u mjeri u kojoj je to moguće, dostupni neposredno u elektroničkom obliku:

               (a)

               tekstovi koje je usvojio direktor Centra ili upravljački odbor, a namijenjeni su objavi u Službenom listu Europske unije ili na internetskim stranicama Centra;

               (b)

               dokumenti trećih strana koje je autor već objavio ili odobrio;

               (c)

               dokumenti već objavljeni na osnovi prethodnih zahtjeva.

         Članak 10.
   Izvješća
   Centar godišnje objavljuje izvješće za prethodnu godinu uključujući podatke o provedbi ove odluke, a posebno daje statistiku o broju upućenih zahtjeva za pristup dokumentima iz Centra, navodi broj slučajeva kod kojih je pristup odbijen i razloge odbijanja u skladu s člankom 17. stavkom 1. Uredbe (EZ) br. 1049/2001.
   Članak 11.
   Stupanje na snagu
   Ova odluka stupa na snagu 1. travnja 2004.
   Članak 12.
   Objava
   Ova se odluka objavljuje u Službenom listu Europske unije.

      Sastavljeno u Luxembourgu 13. travnja 2004.

            Za upravljački odbor

            Predsjednik

         K.-J. LÖNNROTH

      (1)  SL L 314, 7.12.1994., str. 1.

      (2)  SL L 245, 29.9.2003., str. 13.

      (3)  SL L 145, 31.5.2001., str. 43.


title: Odluka Političkog i sigurnosnog odbora (ZVSP) 2015/874 od 27. svibnja 2015. o prihvaćanju doprinosa treće zemlje vojnoj misiji Europske unije za doprinos osposobljavanju oružanih snaga Malija (EUTM Mali) (EUTM Mali/1/2015)

text:
               6.6.2015

               HR

               Službeni list Europske unije

               L 142/28

         ODLUKA POLITIČKOG I SIGURNOSNOG ODBORA (ZVSP) 2015/874
   od 27. svibnja 2015.
   o prihvaćanju doprinosa treće zemlje vojnoj misiji Europske unije za doprinos osposobljavanju oružanih snaga Malija (EUTM Mali) (EUTM Mali/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 8. stavak 2.,
   budući da:

               (1)

               Vijeće je na temelju članka 8. stavka 2. Odluke 2013/34/ZVSP ovlastilo Politički i sigurnosni odbor (PSO) da pozove treće države da ponude doprinose i da donosi odgovarajuće odluke o prihvaćanju predloženih doprinosa trećih država.

               (2)

               Slijedom preporuke zapovjednika misije EU-a o doprinosu Republike Albanije („Albanija”) i preporuke Vojnog odbora Europske unije (EUMC), trebalo bi prihvatiti doprinos Albanije.

               (3)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   1.   Doprinos Albanije vojnoj misiji Europske unije za doprinos osposobljavanju oružanih snaga Malija (EUTM Mali) prihvaća se i smatra se značajnim.
   2.   Albaniju se izuzima od financijskih doprinosa proračunu misije EUTM Mali.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. svibnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 14, 18.1.2013., str. 19.


title: Odluka Vijeća 2005/395/ZVSP od 10. svibnja 2005. o izmjeni Odluke 2001/80/ZVSP o osnivanju Vojnog stožera Europske unije

text:
               18/Sv. 009

               HR

               Službeni list Europske unije

               36

         32005D0395

               L 132/17

               SLUŽBENI LIST EUROPSKE UNIJE

               10.05.2005.

      ODLUKA VIJEĆA 2005/395/ZVSP
   od 10. svibnja 2005.
   o izmjeni Odluke 2001/80/ZVSP o osnivanju Vojnog stožera Europske unije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1.,
   uzimajući u obzir Ugovor o osnivanju Europske zajednice, a posebno njegov članak 207. stavak 2.,
   budući da:

               (1)

               Trenutačna organizacija i struktura Vojnog stožera Europske unije (EUMS), ne uzima u obzir broj njegovih novih zadaća.

               (2)

               Nadalje, s obzirom na vođenje autonomnih vojnih operacija, u određenim okolnostima Vijeće može odlučiti, na temelju savjeta Vojnog odbora EU-a, iskoristiti skupnu sposobnost Vojnog stožera EU-a, posebno u slučaju potrebe zajedničkog civilno-vojnog odgovora te kad nije utvrđeno glavno nacionalno sjedište.

               (3)

               U skladu s tim, potrebno je izmijeniti mandat i ustroj EUMS-a.

               (4)

               Politički i sigurnosni odbor je 12. travnja 2005. preporučio izmjenu mandata i ustroja EUMS-a.

               (5)

               Slijedom navedenog, trebalo bi izmijeniti Odluku 2001/80/ZVSP (1),

         ODLUČILO JE:
   Članak 1.
   Odluka 2001/80/ZVSP-a mijenja se kako slijedi:

               1.

               članak 2. zamjenjuje se sljedećim:
               „Članak 2.
               Mandat i ustroj Vojnog stožera Europske unije utvrđeni su u Prilogu ovoj Odluci.”;

               2.

               članak 4. zamjenjuje se sljedećim:
               „Članak 4.
               Članovi Vojnog stožera Europske unije podliježu pravilima utvrđenim u Odluci Vijeća 2003/479/EZ-a od 16. lipnja 2003. o pravilima koja se primjenjuju na nacionalne stručnjake i vojno osoblje koji su upućeni Glavnom tajništvu Vijeća (2);

               3.

               Prilog Odluci 2001/80/ZVSP zamjenjuje se Prilogom ovoj Odluci.

         Članak 2.
   Ova Odluka proizvodi učinke na dan donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 10. svibnja 2005.

            Za Vijeće

            Predsjednik

         J. KRECKÉ

      (1)  SL L 27, 30.1.2001., str. 7.

      (2)  SL L 160, 28.6.2003., str. 72.”;
   PRILOG

      MANDAT I USTROJ VOJNOG STOŽERA EUROPSKE UNIJE (EUMS)

   1.   Uvod

   Države članice EU-a odlučile su u Helsinkiju u okviru Vijeća osnovati nova stalna politička i vojna tijela koja Europskoj uniji omogućuju da preuzme punu odgovornost za zadaće sprečavanja sukoba i upravljanje krizama, koje su utvrđene Ugovorom o Europskoj uniji (UEU). Kao što je to predviđeno u Helsinškom izvješću, EUMS „u okviru struktura Vijeća pruža vojno stručno znanje i potporu Zajedničkoj europskoj sigurnosnoj i vojnoj politici, (ZESVP), uključujući i vođenje vojnih operacija za upravljanje krizama pod vodstvom EU-a”.
   Europsko vijeće je na svom sastanku 12. i 13. prosinca 2003. pozdravilo dokument naslovljen „Europska obrana, savjetovanje NATO/EU, planiranje i operacije”. Europsko vijeće je 16. i 17. prosinca 2004. poduprlo podrobne prijedloge provedbe tog dokumenta. Mandat EUMS-a utvrđuje se kako slijedi:
   2.   Misija

   Vojni stožer zadužen je za rano upozoravanje, procjenu stanja i strateško planiranje misija i zadaća iz članka 17. stavka 2. UEU-a, uključujući i one navedene u Europskoj strategiji za sigurnost. To također obuhvaća identifikaciju europskih nacionalnih i višenacionalnih snaga te provedbu politika i odluka u skladu sa smjernicama Vojnog odbora Europske unije (EUMC).
   3.   Uloga

               —

               izvor je vojnog stručnog znanja EU-a,

               —

               osigurava vezu između EUMC-a, s jedne strane, i vojnih izvora dostupnih EU-u, s druge strane, te osigurava pružanje vojnog stručnog znanja tijelima EU-a u skladu sa smjernicama EUMC-a,

               —

               obavlja tri glavne operativne funkcije: rano upozoravanje, procjenu stanja i strateško planiranje,

               —

               osigurava sposobnost ranog upozoravanja. Planira, procjenjuje i daje preporuke u pogledu koncepta upravljanja krizama i opće vojne strategije te provodi odluke i smjernice EUMC-a;

               —

               pruža potporu EUMC-u u vezi s procjenom stanja i vojnih aspekata strateškog planiranja (1), nad svim misijama i zadaćama iz članka 17. stavka 2. UEU-u, uključujući one utvrđene Europskom sigurnosnom strategijom, za sve slučajeve operacija pod vodstvom EU-a, bez obzira koristi li EU imovinu i snage NATO-a,

               —

               pruža potporu, (na zahtjev GT-a/VP-a ili Političkog i sigurnosnog odbora (PSO)), privremenim misijama u trećim zemljama ili međunarodnim organizacijama, s ciljem pružanja, prema potrebi, savjeta i pomoći u pogledu vojnih aspekata sprečavanja sukoba, upravljanja krizama i stabilizacije nakon sukoba,

               —

               doprinosi procesu razrade, procjene i preispitivanja ciljeva sposobnosti, uzimajući u obzir potrebu, za one države članice na koje se to odnosi, osiguravanja usklađenosti s Procesom planiranja obrane NATO-a, (PPO-om), i Procesom planiranja i preispitivanja, (PPP-om), Partnerstva za mir (PzM) u skladu s dogovorenim postupcima,

               —

               djeluje u bliskoj koordinaciji s Europskom obrambenom agencijom,

               —

               odgovoran je za praćenje, ocjenu i preporuke u pogledu obuke, vježbi i interoperabilnosti snaga i sposobnosti koje su države članice stavile na raspolaganje EU-u,

               —

               održava sposobnost za pojačanje nacionalnog sjedišta određenog za vođenje autonomne operacije EU-a, prvenstveno preko civilno/vojne ćelije,

               —

               odgovara, preko civilno/vojne ćelije, za stvaranje sposobnosti planiranja i vođenja autonomne vojne operacije EU-a te održava sposobnost unutar EUMS-a za brzo osnivanje središta operacija za konkretnu operaciju, posebno ako se traži zajednički civilno/vojni odgovor i ako nije utvrđeno nacionalno sjedište, nakon što Vijeće, na temelju savjeta EUMS-a donese odluku o takvoj operaciji.

         4.   Zadaće

               —

               osigurava vojno stručno znanje glavnom tajniku/visokom predstavniku i tijelima EU-a, u skladu sa smjernicama EUMC-a,

               —

               prati potencijalne krize oslanjajući se na odgovarajuće nacionalne i višenacionalne snage obavještajnih službi,

               —

               opskrbljuje Situacijski centar vojnim podacima i prima njihove izlazne podatke,

               —

               provodi vojne aspekte prethodnog strateškog planiranja,

               —

               utvrđuje i popisuje europske nacionalne i višenacionalne snage za operacije pod vodstvom EU-a koje surađuju s NATO-om,

               —

               doprinosi razvoju i pripremi, (uključujući obuku i uvježbavanje), nacionalnih i višenacionalnih snaga koje su države članice stavile na raspolaganje EU-u. Načini odnosa s NATO-om utvrđeni su u odgovarajućim dokumentima,

               —

               organizira i koordinira postupke s nacionalnim i višenacionalnim sjedištima, uključujući sjedišta NATO-a koja su dostupna EU-u, osiguravajući, koliko god je to moguće, usklađenost s postupcima NATO-a,

               —

               doprinosi vojnim aspektima dimenzije ESOP-a u borbi protiv terorizma,

               —

               doprinosi razvoju koncepata, doktrine, planova i postupaka za uporabu vojne imovine i sposobnosti za operacije upravljanja situacijama prirodnih katastrofa ili katastrofa izazvanih ljudskim djelovanjem,

               —

               programira, planira, provodi i ocjenjuje vojne aspekte postupaka EU-a za upravljanje krizama, uključujući izvršavanje postupaka EU-a/NATO-a,

               —

               sudjeluje u financijskoj procjeni operacija i vježbi,

               —

               povezuje se s nacionalnim i višenacionalnim sjedištima višenacionalnih snaga,

               —

               uspostavlja stalne odnose s NATO-om u skladu sa „stalnim dogovorima EU-a/NATO-a”,

               —

               domaćin je NATO-voj ekipi za vezu pri EUMS-u i održava Ćeliju EU-a u SHAPE-u u skladu s Izvješćem Predsjedništva o ESOP-u koje je Vijeće usvojilo 13. prosinca 2004.,

               —

               uspostavlja odgovarajuće veze s utvrđenim korespondentima u okviru UN-a, kao i s drugim međunarodnim organizacijama, uključujući OESS i AU, podložno suglasnosti tih organizacija,

               —

               doprinosi potrebnom sveobuhvatnom procesu učenja na temelju iskustva,

               —

               zadaće koje obavlja civilno/vojna ćelija:

                           —

                           izvodi strateško krizno planiranje na inicijativu GT-a/VP-a ili PSO-a,

                           —

                           doprinosi razvoju korpusa doktrine/koncepata, stjecanja iskustava od civilno/vojnih operacija i vježbi,

                           —

                           priprema koncepte i postupke za središte operacija EU-a i osigurava dostupnost i spremnost ljudstva, objekata i opreme središta operacija za operacije, vježbe i obuku,

                           —

                           održava, ažurira i zamjenjuje opremu središta operacija EU-a te održava objekte.

         (a)   Dodatne zadaće u upravljanju krizama

               —

               zahtijeva i obrađuje posebne podatke od obavještajnih organizacija i druge važne informacije iz svih dostupnih izvora,

               —

               pruža potporu EUMC-u u njegovim doprinosima Inicijalnim smjernicama i direktivama za planiranje PSO-a,

               —

               razvija i određuje red prvenstva vojnih strateških opcija kao osnovu za vojni savjet koji EUMC daje PSO-u:

                           —

                           definiranjem početnih širokih opcija,

                           —

                           korištenjem, prema potrebi, potpore planiranju iz vanjskih izvora koji će analizirati te nadalje podrobnije razviti te opcije,

                           —

                           ocjenjivanjem rezultata ovog podrobnijeg posla i naručivanjem cjelokupnog daljnjeg posla koji bi mogao biti potreban,

                           —

                           predočavanjem EUMC-u cjelokupne procjene, naznačujući, prema potrebi, prioritete i preporuke,

               —

               utvrđuje, u suradnji s nacionalnim osobljem za planiranje i, prema potrebi, s NATO-om, snage koje bi mogle sudjelovati u mogućim operacijama pod vodstvom EU-a,

               —

               pomaže zapovjedniku operacije u tehničkim razmjenama s trećim zemljama nudeći vojne doprinose operacijama pod vodstvom EU-a i u pripremama konferencije za stvaranje snaga,

               —

               i dalje nadzire krizne situacije,

               —

               zadaće koje obavlja civilno/vojna ćelija:

                           —

                           na zahtjev koji Opća uprava E, (DG E), upućuje Glavnom direktoru Vojnog stožera EU-a, (DGEUMS), osigurava pomoć političko-vojnom strateškom planiranju odgovora na krizne situacije koje se provodi u okviru odgovornosti Opće uprave E (priprema koncepta za upravljanje krizama, zajedničke akcije itd.),

                           —

                           doprinosi strateškom planiranju odgovora na krizne situacije za zajedničke civilne/vojne operacije pomoću razvoja strateških opcija koje su predviđene u postupcima za upravljanje krizama. Ovo je planiranje u okviru izravne odgovornosti DGEUMS-a i Opće uprave E te sveukupne nadležnosti GT-a/VP-a,

                           —

                           na zahtjev koji Opća uprava E upućuje DGEUMS-u, DGEUMS osigurava pomoć civilnom strateškom planiranju za upravljanje krizama koje se provodi u okviru odgovornosti Opće uprave E (priprema Operacija potpore miru, CSO-a itd.).

         (b)   Dodatne zadaće tijekom operacija

               —

               EUMS, djelujući u skladu sa smjernicama EUMC-a, neprestano prati sve vojne aspekte operacija. Provodi stratešku analizu u vezi s određenim zapovjednikom operacije kako bi pružio podršku EUMC-u u njegovoj savjetodavnoj ulozi PSO-u koji je zadužen za strateško vodstvo,

               —

               u kontekstu političkih i operativnih razvoja, osigurava nove opcije EUMC-u kao osnovu za vojne savjete koje EUMC pruža PSO-u,

               —

               doprinosi ključnoj pojačanoj jezgri te daljnjem povećanju, prema potrebi, središta operacija EU-a,

               —

               zadaće koji se obavljaju preko civilno/vojne ćelije:

                           —

                           osigurava trajnu ključnu jezgru središtu operacija EU-a,

                           —

                           pomaže u koordinaciji civilnih operacija. Takve se operacije izvode pod vodstvom tijela Opće uprave E. Ono pomaže u planiranju, podršci, (uključujući moguću uporabu vojnih sredstava), i provođenju civilne operacije (strateška razina ostaje Općoj upravi E).

         5.   Organizacija

               —

               vojni stožer EU-a radi pod vojnom upravom EUMC-a, kojem podnosi izvješća,

               —

               to je odjel Tajništva Vijeća izravno povezan s GT-om/VP-om i djeluje u uskoj suradnji s drugim odjelima Tajništva Vijeća,

               —

               na čelu mu je DGEUMS, časnik s trima zvjezdicama,

               —

               sastoji se od osoblja upućenog iz država članica koje djeluje u međunarodnom svojstvu, u skladu s pravilima koja se primjenjuju na nacionalne stručnjake i vojno osoblje upućeno u Glavno tajništvo Vijeća, kao i državnih službenika upućenih iz Glavnog tajništva Vijeća i Komisije. S ciljem poboljšanja procesa selekcije EUMS-a, države članice potiču se da predlože više od jednog kandidata za svako radno mjesto za koje se prijavljuju,

               —

               s ciljem rješavanja punog opsega misija i zadaća EUMS je organiziran kao u Prilogu „A”,

               —

               u situacijama upravljanja krizama ili vježbama, EUMS može osnovati Grupe za upravljanje krizama koristeći vlastito stručno znanje, ljudstvo i infrastrukturu. Nadalje, ono može, prema potrebi, putem EUMC-a zatražiti ljudstvo, za privremeno povećanje, od država članica EU-a,

               —

               misiju, funkciju i organizaciju civilne/vojne ćelije, kao i konfiguraciju središta operacija odobrilo je Vijeće 13. prosinca te ih je poduprlo Europsko vijeće 16. - 17. prosinca 2004. EUMS će pružiti upute, putem DGEUMS-a, za vojne djelatnosti koje obavlja civilno/vojna ćelija. Doprinosi ćelije za civilne aspekte upravljanja krizama ostaju pod funkcionalnom odgovornošću Opće uprave E. Izvješćivanje o tim djelatnostima Civcom-u bit će u skladu s utvrđenim postupcima za civilne aspekte upravljanja krizama.

         6.   Odnosi s trećim zemljama

   Odnosi između EUMS-a i europskih članica NATO-a koje nisu članice EU-a, trećih država i kandidata za pristupanje EU-u utvrđeni su u odgovarajućim dokumentima o odnosima EU-a s trećim zemljama.

      (1)  Preliminarne definicije:
   Strateško planiranje: djelatnosti planiranja koje počinju čim se pojavi kriza i završavaju kad politička tijela EU-a odobre vojnu stratešku opciju ili skup vojnih strateških opcija. Strateški proces obuhvaća vojnu procjenu situacije, definiranje političkog/vojnog okvira i razvoj vojnih strateških opcija.
   Vojna strateška opcija: moguća vojna akcija osmišljena za postizanje političkih/vojnih ciljeva naznačenih u političkom/vojnom okviru. Vojna strateška opcija će opisati nacrt vojnog rješenja, potrebne resurse i ograničenja te preporuke za izbor zapovjednika operacija i sjedišta operacija.
   DODATAK

      SHEMA ORGANIZACIJE EUMS-a

      KRATICE

      A

               ACOS

               Pomoćnik načelnika stožera

               ADMIN

               Odsjek za upravu

      C

               CEUMC

               Predsjednik Vojnog odbora Europske unije

               CIS

               Odjel komunikacijskih i informacijskih sustava

               Civ/Mil Cell

               Civilno/vojna ćelija

               CIVCOM

               Odbor za civilne aspekte upravljanja krizama

               CMC SPT

               Podrška Predsjedniku Vojnog odbora Europske unije

               CMSP

               Odsjek za civilno/vojno strateško planiranje

               CONOPS

               Koncept operacija

               CRP/COP

               Odsjek za planiranje odgovora na krize/za trenutačne operacije

      D

               DDG/COS

               Zamjenik glavnog direktora i načelnik Vojnog stožera Europske unije

               DGEUMS

               Glavni direktor Vojnog stožera Europske unije

               DOC/CON

               Odsjek za doktrinu i koncepte

      E

               EUMC

               Vojni odbor Europske unije

               EUMS

               Vojni stožer Europske unije

               EXE/TRG/ANL

               Odsjek za vježbe, obuku i analizu

               EX OFFICE

               Izvršni ured

      F

               FOR/CAP

               Odsjek za razvoj snaga i sposobnosti

      I

               INT

               Odjel obavještajne službe

               INT POL

               Odsjek za politiku obavještajne službe

               ITS

               Odsjek za informacijsku tehnologiju i sigurnost

      L

               LEGAL

               Pravni savjetnik

               LOG

               Odsjek za logistiku

               LOG/RES

               Odjel za logistiku i resurse

      O

               OCPS

               Stalno osoblje sjedišta operacija)

               OHQ

               Glavno sjedište operacija

               OPLAN

               Plan operacija

               OPSCEN

               Središte operacija

               OPS/EXE

               Odjel za operacije i vježbe

      P

               PERS

               Osobni stožer

               POL

               Odsjek za politiku

               POL/PLS

               Odjel za politiku i planiranje

               POL/REQ

               Odsjek za politiku i zahtjeve

               PRD

               Odsjek za proizvodnju

      R

               REQ

               Odsjek za zahtjeve

               RES/SPT

               Odsjek za podršku resursima

      U

               UN MLO

               Časnik za vezu pri Ujedinjenim narodima


title: 2014/604/EU: Odluka Europskog parlamenta od 3. travnja 2014. o zatvaranju računa Europske zaklade za osposobljavanje za financijsku godinu 2012.

text:
               5.9.2014

               HR

               Službeni list Europske unije

               L 266/271

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europske zaklade za osposobljavanje za financijsku godinu 2012.
   (2014/604/EU)
   EUROPSKI PARLAMENT,

               —

               uzimajući u obzir godišnje financijske izvještaje Europske zaklade za osposobljavanje za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske zaklade za osposobljavanje za financijsku godinu 2012., zajedno s odgovorima Zaklade (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1339/2008 Europskog parlamenta i Vijeća od 16. prosinca 2008. o osnivanju Europske zaklade za osposobljavanje (4), a posebno njezin članak 17.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A7-0182/2014),

               1.

               odobrava zatvaranje računa Europske zaklade za osposobljavanje za financijsku godinu 2012.;

               2.

               nalaže svojem predsjedniku da ovu Odluku proslijedi direktoru Europske zaklade za osposobljavanje, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 206.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 354, 31.12.2008., str. 82.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća od 14. srpnja 2015. o novom sastavu upravnog odbora Europskog centra za razvoj strukovnog osposobljavanja

text:
               16.7.2015

               HR

               Službeni list Europske unije

               C 232/2

         ODLUKA VIJEĆA
   od 14. srpnja 2015.
   o novom sastavu upravnog odbora Europskog centra za razvoj strukovnog osposobljavanja
   (2015/C 232/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
   Uzimajući u obzir popise kandidata koje su s obzirom na svoje predstavnike države članice poslale Glavnom tajništvu Vijeća, a s obzirom na predstavnike organizacija zaposlenika i poslodavaca Komisija,
   budući da:

               (1)

               Svojim odlukama od 16. srpnja 2012. (2) i 27. studenoga 2012. (3) Vijeće je imenovalo članove Upravnog odbora Europskog centra za razvoj strukovnog osposobljavanja za razdoblje od 18. rujna 2012. do 17. rujna 2015.

               (2)

               Članovi Upravnog odbora trebali bi biti imenovani na razdoblje od tri godine,

         ODLUČILO JE:
   Jedini članak
   Sljedeće osobe imenuju se članovima Upravnog odbora Europskog centra za razvoj strukovnog osposobljavanja za razdoblje od 18. rujna 2015. do 17. rujna 2018.:
   I.   PREDSTAVNICI VLADA

               Belgija (sustav rotacija)

               za flamansku zajednicu – gđa Micheline SCHEYS
               za francusku zajednicu – g. Guibert DEBROUX

               Bugarska

               gđa Emilia VALCHOVSKA

               Češka Republika

               gđa Marta STARÁ

               Danska

               g. Lars MORTENSEN

               Njemačka

               g. Peter THIELE

               Estonija

               gđa Rita SIILIVASK

               Irska

               g. John McGRATH

               Grčka

               g. Dimitrios CHASAPIS

               Španjolska

               gđa Soledad IGLESIAS JIMÉNEZ

               Francuska

               gđa Marianne DE BRUNHOFF

               Hrvatska

               gđa Katarina GRGEC

               Italija

               gđa Marinella COLUCCI

               Cipar

               g. George PANAYIDES

               Latvija

               gđa Inta ŠUSTA

               Litva

               g. Saulius ZYBARTAS

               Luksembourg

               g Antonio DE CAROLIS

               Mađarska

               Mr László ODROBINA

               Malta

               ing. Vince MAIONE

               Nizozemska

               g. Peter VAN IJSSELMUIDEN

               Austrija

               g. Reinhard NÖBAUER

               Poljska

               g. Piotr BARTOSIAK

               Portugal

               gđa Isilda FERNANDES

               Rumunjska

               gđa Gabriela CIOBANU

               Slovenija

               gđa Slavica ČERNOŠA, dr.sc.

               Slovačka

               g. Juraj VANTUCH

               Finska

               gđa Tarja RIIHIMÄKI

               Švedska

               gđa Carina LINDEN

               Ujedinjena Kraljevina

               g. Ian PEGG

         II.   PREDSTAVNICE ORGANIZACIJA ZAPOSLENIKA

               Belgija

               g. Jan VERCAMST

               Bugarska

               gđa Yuliya SIMEONOVA

               Češka Republika

               g. Petr PEČENKA

               Danska

               g. Erik SCHMIDT

               Njemačka

               g. Mario PATUZZI

               Estonija

               gđa Kaja TOOMSALU

               Irska

               g. Frank VAUGHAN

               Grčka

               g. Andreas STOIMENIDIS

               Španjolska

               gđa Yolanda PONCE SANZ

               Francuska

               gđa Laurence MARTIN

               Hrvatska

               gđa Dijana ŠOBOTA

               Italija

               gđa Milena MICHELETTI

               Cipar

               g. Nicos NICOLAOU

               Latvija

               gđa Ruta PORNIECE

               Litva

               gđa Tatjana BABRAUSKIENE

               Luksembourg

               g. Jean-Claude REDING

               Mađarska

                   (4)

               Malta

               g. Kevin BONELLO

               Nizozemska

               gđa Isabel COENEN

               Austrija

               g. Alexander PRISCHL

               Poljska

               gđa Dagmara IWANCIW

               Portugal

               g. Hugo DIONÍSIO

               Rumunjska

               g. Gheorghe SIMION

               Slovenija

               g. Anton ROZMAN

               Slovačka

               g. Bernard ŠIŠKA

               Finska

               gđa Kirsi RASINAHO

               Švedska

               g. German BENDER

               Ujedinjena Kraljevina

               gđa Kirsi-Marja KEKKI

         III.   PREDSTAVNICI ORGANIZACIJA POSLODAVACA

               Belgija

               g. Jan DELFOSSE

               Bugarska

               gđa Daniela SIMIDCHIEVA

               Češka Republika

               g. Milos RATHOUSKY

               Danska

               g. Henrik BACH MORTENSEN

               Njemačka

               gđa Barbara DORN

               Estonija

               gđa Anneli ENTSON

               Irska

               g. Tony DONOHOE

               Grčka

               gđa Rena BARDANI

               Španjolska

               g. Juan Carlos TEJEDA HISADO

               Francuska

               gđa Siham SAIDI

               Hrvatska

                   (5)

               Italija

               g. Claudio GENTILI

               Cipar

               g. Michael PILIKOS

               Latvija

               gđa Ilona KIUKUCANE

               Litva

               g. Aidas VAIČIULIS

               Luksembourg

               g. Paul KRIER

               Mađarska

               gđa Adrien BALINT

               Malta

                   (5)

               Nizozemska

               g. G.A.M. VAN DER GRIND

               Austrija

               g. Gerhard RIEMER

               Poljska

               g. Andrzej STEPNIKOWSKI

               Portugal

               gđa Ana Maria SANTOS GOUVEIA LOPES

               Rumunjska

               g. Julian GROPOSILA

               Slovenija

               g. Simon OGRIZEK

               Slovačka

               ing. Martin HOŠTÁK, dr.sc.

               Finska

               gđa Satu AGREN

               Švedska

               gđa Karin THAPPER

               Ujedinjena Kraljevina

               g. Graham LANE

      (1)  SL L 39, 13.2.1975., str. 1.

      (2)  SL C 228, 31.7.2012., str. 2.

      (3)  SL C 382, 12.12.2012., str. 7.

      (4)  Kandidat će biti imenovan kasnije.

      (5)  Kandidat će biti imenovan kasnije.


title: 2000/205/EZ: Odluka Vijeća od 28. veljače 2000. o sklapanju Sporazuma u obliku razmjene pisama između Europske zajednice i Kraljevine Maroka o određenim izmjenama priloga 2., 3., 4. i 6. Euro-mediteranskom sporazumu o pridruživanju između Europskih zajednica i njihovih država članica, s jedne strane, i Kraljevine Maroka, s druge strane

text:
               11/Sv. 021

               HR

               Službeni list Europske unije

               177

         32000D0205

               L 070/205

               SLUŽBENI LIST EUROPSKE UNIJE

               28.02.2000.

      ODLUKA VIJEĆA

   od 28. veljače 2000.
   o sklapanju Sporazuma u obliku razmjene pisama između Europske zajednice i Kraljevine Maroka o određenim izmjenama priloga 2., 3., 4. i 6. Euro-mediteranskom sporazumu o pridruživanju između Europskih zajednica i njihovih država članica, s jedne strane, i Kraljevine Maroka, s druge strane
   (2000/205/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. stavak 3. u vezi s prvom rečenicom članka 300. stavka 2.,
   uzimajući u obzir prijedlog Komisije,
   budući da:

               (1)

               S obzirom na vrijeme koje je proteklo i na promjene do kojih je došlo od potpisivanja Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, od 26. veljače 1996., treba napraviti niz manjih izmjena u nekim prilozima Sporazuma.

               (2)

               Učinak izmjena je liberalizacija carinskih aranžmana koje Maroko primjenjuje na uvoze industrijskih proizvoda podrijetlom iz Europske zajednice.

               (3)

               Sporazum u obliku razmjene pisama o kojem se u tu svrhu pregovaralo između Europske zajednice i Maroka trebalo bi odobriti,

         ODLUČILO JE:
   Članak 1.
   Sporazum u obliku razmjene pisama između Europske zajednice i Kraljevine Maroka o određenim izmjenama priloga 2., 3., 4. i 6. Euro-mediteranskom sporazumu o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, ovime se odobrava u ime Zajednice.
   Tekst Sporazuma priložen je ovoj Odluci.
   Članak 2.
   Predsjednik Vijeća se ovime ovlašćuje odrediti osobu opunomoćenu potpisati Sporazum kako bi obvezivao Zajednicu.

      Sastavljeno u Bruxellesu 28. veljače 2000.

            Za Vijeće

            Predsjednik

         J. PINA MOURA


title: 2013/490/EU, Euratom: Odluka Vijeća i Komisije od 22. srpnja 2013. o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane#Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane

text:
               18.10.2013

               HR

               Službeni list Europske unije

               L 278/14

      ODLUKA VIJEĆA I KOMISIJE

   od 22. srpnja 2013.
   o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane
   (2013/490/EU, Euratom)
   VIJEĆE EUROPSKE UNIJE I EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. točkom (a) i stavkom 8.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   uzimajući u obzir odobrenje Vijeća dano na temelju članka 101. Ugovora o osnivanju Europske zajednice za atomsku energiju,
   budući da:

               (1)

               Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (dalje u tekstu „Sporazum”) potpisan je u ime Europske zajednice u Luxembourgu 29. travnja 2008., podložno njegovu kasnijem zaključivanju.

               (2)

               Trgovinske odredbe sadržane u Sporazumu od iznimne su naravi, povezane s politikom koja se provodi u okviru procesa stabilizacije i pridruživanja i za Europsku uniju neće predstavljati presedan u trgovinskoj politici Unije u odnosu na treće zemlje, osim u odnosu na zemlje zapadnog Balkana.

               (3)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (4)

               Sporazum treba odobriti,

         DONIJELI SU OVU ODLUKU:
   Članak 1.
   Sporazum o stabilizaciji i pridruživanju između Europskih zajednica i njezinih država članica, s jedne strane, i Republike Srbije, s druge strane, prilozi i protokoli priloženi tom Sporazumu, kao i zajedničke izjave i izjava Zajednice priložene Završnom aktu ovime se odobravaju u ime Europske unije i Europske zajednice za atomsku energiju.
   Tekst Sporazuma priložen je ovoj Odluci.
   Članak 2.
   Predsjednik Vijeća, u ime Unije, daje sljedeću obavijest:

      „Kao posljedica stupanja na snagu Lisabonskog ugovora 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma smatraju, gdje je to primjereno, upućivanjima na ‚Europsku uniju’.”

   Članak 3.
   1.   Stajalište koje trebaju zauzeti Unija ili Europska zajednica za atomsku energiju u Vijeću za stabilizaciju i pridruživanje te u Odboru za stabilizaciju i pridruživanje, kada potonjeg Vijeće za stabilizaciju i pridruživanje ovlasti za djelovanje, određuje Vijeće, na prijedlog Komisije ili, prema potrebi, Komisija, u skladu s odgovarajućim odredbama Ugovorâ.
   2.   Predsjednik Vijeća, u skladu s člankom 120. Sporazuma, predsjeda Vijećem za stabilizaciju i pridruživanje. Predstavnik Komisije predsjedava Odborom za stabilizaciju i pridruživanje, u skladu s njegovim poslovnikom.
   3.   Odluku o objavi odluka Vijeća za stabilizaciju i pridruživanje i Odbora za stabilizaciju i pridruživanje u Službenom listu Europske unije donosi, za svaki slučaj posebno, Vijeće ili Komisija, u skladu s odgovarajućim odredbama Ugovorâ.
   Članak 4.
   Predsjednika Vijeća ovlašćuje se da imenuje imenovati osobu(-e) ovlaštenu(-e) da u ime Europske unije položi(-e) akt o odobrenju predviđen u članku 138. Sporazuma. Predsjednik Komisije navedeni akt o odobrenju polaže u ime Europske zajednice za atomsku energiju.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2013.

            Za Vijeće

            Predsjednica

         C. ASHTON

            Za Komisiju, u ime predsjednika,

         C. MALMSTRÖM

            Članica Komisije

         SPORAZUM O STABILIZACIJI I PRIDRUŽIVANJU

      između Europskih zajednica i njihovih država članica, s jedne strane, i Republike Srbije, s druge strane
      Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/624/EU: Odluka Europskog parlamenta od 17. travnja 2013. o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2011.

text:
               16.11.2013

               HR

               Službeni list Europske unije

               L 308/90

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2011.
   (2013/624/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/558/EU: Odluka Europskog parlamenta od 17. travnja 2013. o razrješnici za izvršenje proračuna Prevoditeljskog centra za tijela Europske unije za financijsku godinu 2011.

text:
               16.11.2013

               HR

               Službeni list Europske unije

               L 308/24

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Prevoditeljskog centra za tijela Europske unije za financijsku godinu 2011.
   (2013/558/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2009/59/EZ: Odluka Europske središnje banke od 31. prosinca 2008. o uplaćivanju kapitala, prijenosu deviznih pričuva i doprinosima u pričuve i rezervacije Europske središnje banke od strane središnje banke Národná banka Slovenska (ESB/2008/33)

text:
               01/Sv. 14

               HR

               Službeni list Europske unije

               74

         32008D0033(01)

               L 021/83

               SLUŽBENI LIST EUROPSKE UNIJE

         ODLUKA EUROPSKE SREDIŠNJE BANKE
   od 31. prosinca 2008.
   o uplaćivanju kapitala, prijenosu deviznih pričuva i doprinosima u pričuve i rezervacije Europske središnje banke od strane središnje banke Národná banka Slovenska
   (ESB/2008/33)
   (2009/59/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke (dalje u tekstu: „Statut ESSB-a”), a posebno njegov članak 30. stavak 1., članak 30. stavak 3., članak 49. stavak 1. i članak 49. stavak 2.,
   budući da:

               (1)

               Na temelju članka 1. Odluke Vijeća 2008/608/EZ od 8. srpnja 2008. u skladu s člankom 122. stavkom 2. Ugovora o usvajanju jedinstvene valute u Slovačkoj 1. siječnja 2009. (1), Slovačka ispunjava potrebne uvjete za uvođenje eura te se odstupanja koja su joj odobrena u skladu s člankom 4. Ugovora o pristupanju iz 2003. (2) stavljaju izvan snage s učinkom od 1. siječnja 2009.

               (2)

               Člankom 49. stavkom 1. Statuta ESSB-a propisuje se da nacionalna središnja banka (NSB) države članice čije je odstupanje stavljeno izvan snage mora uplatiti svoj upisani dio kapitala Europske središnje banke (ESB) u jednakom iznosu kao nacionalne središnje banke drugih država članica sudionica. Nacionalne središnje banke postojećih država članica sudionica u potpunosti su uplatile svoj upisani dio kapitala ESB-a (3). Ponder središnje banke Národná banka Slovenska u kapitalnom ključu ESB-a je 0,6934 %, u skladu s člankom 2. Odluke ESB/2008/23 od 12. prosinca 2008. o postotnim udjelima nacionalnih središnjih banaka u ključu za upis kapitala Europske središnje banke (4). Národná banka Slovenska je već uplatila dio svog udjela u upisanom kapitalu ESB-a u skladu s člankom 1. Odluke ESB/2006/26 od 18. prosinca 2006. o utvrđivanju mjera potrebnih za uplatu kapitala Europske središnje banke od strane nacionalnih središnjih banaka nesudionica (5). Prema tome, preostali iznos je 37 216 406,81 euro, koji je dobiven umnoškom upisanog kapitala ESB-a (5 760 652 402,58 eura) i pondera središnje banke Národná banka Slovenska u kapitalnom ključu (0,6934 %) umanjeno za dio njezinog udjela u upisanom kapitalu ESB-a koji je već uplaćen.

               (3)

               Člankom 49. stavkom 1. zajedno s člankom 30. stavkom 1. Statuta ESSB-a propisano je da NSB države članice čije je odstupanje stavljeno izvan snage mora također prenijeti devizne pričuve ESB-u. U skladu s člankom 49. stavkom 1. Statuta ESSB-a iznos za prijenos određuje se tako da se vrijednost u eurima po važećem deviznom tečaju deviznih pričuva koje su već prenesene ESB-u u skladu s člankom 30. stavkom 1. Statuta ESSB-a pomnoži s omjerom između broja udjela koje je upisao navedeni NSB i broja udjela koje su već uplatile nacionalne središnje banke drugih država članica sudionica. Pri određivanju „deviznih pričuva koje su već prenesene ESB-u u skladu s člankom 30. stavkom 1.” potrebno je uzeti u obzir prethodna usklađivanja kapitalnog ključa (6) u skladu s člankom 29. stavkom 3. Statuta ESSB-a i proširenja kapitalnog ključa ESB-a u skladu s člankom 49. stavkom 3. Statuta ESSB-a (7). Stoga, u skladu s Odlukom ESB/2008/27 od 12. prosinca 2008. o utvrđivanju mjera potrebnih za doprinos akumuliranoj vrijednosti vlasničkog kapitala Europske središnje banke te za prilagodbu potraživanja nacionalnih središnjih banaka koja su jednaka prenesenim deviznim pričuvama (8), protuvrijednost u eurima spomenutih deviznih pričuva, koje su već prenesene ESB-u u skladu s člankom 30. stavkom 1. Statuta ESSB-a, jest 44 154 040 257,26 eura.

               (4)

               Devizne pričuve koje mora prenijeti Národná banka Slovenska trebaju biti u, ili izražene u američkim dolarima i zlatu.

               (5)

               Člankom 30. stavkom 3. Statuta ESSB-a propisano je da ESB mora pripisati svakom NSB-u države članice sudionice potraživanja u visini deviznih pričuva koje je navedeni NSB prenio ESB-u. Odredbe kojima su regulirane denominacije i naknade za potraživanja koja su već bila pripisana nacionalnim središnjim bankama postojećih država članica sudionica (9) trebaju se primjenjivati i na denominaciju i naknadu za potraživanja središnje banke Národná banka Slovenska.

               (6)

               Člankom 49. stavkom 2. Statuta ESSB-a propisano je da NSB države članice čije je odstupanje stavljeno izvan snage mora doprinijeti pričuvama ESB-a, rezervacijama koje su jednakovrijedne pričuvama i iznosu koji još treba uključiti u pričuve i rezervacije, a koji odgovara stanju računa dobiti i gubitka 31. prosinca godine prije stavljanja izvan snage odstupanja. Iznos tog doprinosa određuje se u skladu s člankom 49. stavkom 2. Statuta ESSB-a.

               (7)

               U skladu s člankom 3.5. Poslovnika Europske središnje banke (10), guverner središnje banke Národná banka Slovenska imao je priliku dati opažanja na ovu Odluku prije njenog donošenja,

         ODLUČILO JE:
   Članak 1.
   Definicije
   Za potrebe ove Odluke:

               —

               „država članica sudionica” znači država članica koja je prihvatila euro,

               —

               „devizne pričuve” znači vrijednosni papiri, zlato ili gotovina,

               —

               „zlato” znači čista unca zlata u obliku poluga tipa London Good Delivery, kako je odredilo udruženje London Bullion Market Association,

               —

               „Eurosustav” znači Europska središnja banka i nacionalne središnje banke država članica sudionica,

               —

               „vrijednosni papiri” znači vrijednosni papiri ili financijski instrumenti kao što utvrđuje ESB,

               —

               „gotovina” znači zakonsko sredstvo plaćanja Sjedinjenih Američkih Država (američki dolar).

         Članak 2.
   Uplata kapitala
   1.   S učinkom od 1. siječnja 2009. Národná banka Slovenska uplaćuje preostale dijelove svog udjela u upisanom kapitalu ESB-a, što iznosi 37 216 406,81 euro.
   2.   Národná banka Slovenska uplaćuje iznos naveden u stavku 1. ESB-u 2. siječnja 2009. putem posebnog prijenosa preko transeuropskog automatiziranog sustava ekspresnih novčanih transakcija u realnom vremenu na bruto načelu (TARGET2).
   3.   Národná banka Slovenska uplaćuje ESB-u 2. siječnja 2009. putem posebnog prijenosa preko sustava TARGET2 kamate obračunate do 1. siječnja 2009. na iznos koji duguje ESB-u u skladu sa stavkom 2.
   4.   Sve kamate koje se obračunavaju u skladu sa stavkom 3. izračunavaju se na dnevnoj osnovi uporabom metode izračuna koja se temelji na stvarnom broju dana podijeljenom s 360 dana po stopi jednakoj graničnoj kamatnoj stopi koju je Europski sustav središnjih banaka primijenio u svojoj posljednjoj glavnoj operaciji refinanciranja.
   Članak 3.
   Prijenos deviznih pričuva
   1.   Národná banka Slovenska prenosi ESB-u, s učinkom od 1. siječnja 2009. te u skladu s ovim člankom i aranžmanima koji iz njega proizlaze, iznos deviznih pričuva, izražen u američkim dolarima i zlatu, u protuvrijednosti 443 086 155,98 eura, kako slijedi:

               Protuvrijednost u eurima vrijednosnih papira i gotovine u američkim dolarima

               Protuvrijednost zlata u eurima

               Ukupan iznos protuvrijednosti u eurima

               376 623 232,58

               66 462 923,40

               443 086 155,98

         2.   Iznos deviznih pričuva u protuvrijednosti u eurima koji je Národná banka Slovenska obvezna prenijeti u skladu sa stavkom 1. izračunava se na temelju tečaja između eura i američkog dolara koji se utvrđuje na temelju 24-satnog pisanog postupka savjetovanja 31. prosinca 2008. između Eurosustava i središnje banke Národná banka Slovenska i, kad je riječ o zlatu, na temelju cijene u američkim dolarima za čistu uncu zlata, koja je određena na londonskom tržištu (engl. London gold fixing) 31. prosinca 2008. u 10.30 sati po londonskom vremenu.
   3.   ESB u najkraćem mogućem roku potvrđuje središnjoj banci Národná banka Slovenska iznos izračunan u skladu sa stavkom 2.
   4.   Národná banka Slovenska prenosi ESB-u portfelj vrijednosnih papira izraženih u američkim dolarima i gotovinu čija relativna rizičnost vrijednosti (VaR) u odnosu na taktične referentne vrijednosti ESB-a u vrijeme prijenosa ne prelazi limit koji se primjenjuje na portfelje trgovanja u odnosu na taktičnu referentnu vrijednost koju utvrđuje ESB. Portfelj vrijednosnih papira izraženih u američkim dolarima i gotovina moraju također biti u skladu s kreditnim limitima koje utvrđuje ESB.
   5.   Prijenos gotovine izvršava se na račune koje određuje ESB. Datum namire za gotovinu koja se prenosi ESB-u je 2. siječnja 2009. Národná banka Slovenska izdaje instrukcije za izvršavanje navedenog prijenosa u ESB.
   6.   Vrijednost zlata koje Národná banka Slovenska prenosi ESB-u u skladu sa stavkom 1. mora biti što bliža, ali ne veća od iznosa od 66 462 923,40 eura.
   7.   Národná banka Slovenska prenosi zlato iz stavka 1. u neinvestiranom obliku na račune i lokacije koje utvrđuje ESB. Datum namire za zlato koje se prenosi ESB-u je 5. siječnja 2009. Národná banka Slovenska izdaje instrukcije za izvršavanje navedenog prijenosa u ESB.
   8.   Ako Národná banka Slovenska prenosi ESB-u zlato u vrijednosti manjoj od iznosa navedenog u stavku 1., ona 5. siječnja 2009. prenosi gotovinski iznos protuvrijednosti tog manjka u američkim dolarima na račun ESB-a koji utvrđuje ESB. Navedena gotovina u američkim dolarima ne čini dio deviznih pričuva izraženih u američkim dolarima koje Národná banka Slovenska prenosi ESB-u u skladu sa stavkom 1.
   9.   Národná banka Slovenska prenosi vrijednosne papire ESB-u na račune koje utvrđuje ESB. Datum namire za vrijednosne papire koji se prenose ESB-u je 2. siječnja 2009. Národná banka Slovenska izdaje instrukcije za prijenos vlasništva nad vrijednosnim papirima ESB-u na datum namire. Vrijednosti svih dotičnih vrijednosnih papira izračunava se na temelju cijena koje određuje ESB.
   10.   Protuvrijednost u eurima ukupnog iznosa vrijednosti svih vrijednosnih papira prenesenih ESB-u i gotovine mora biti jednak iznosu navedenom u stavku 1.
   11.   Eventualna razlika između ukupnih iznosa protuvrijednosti u eurima iz stavka 1. i iznosa iz članka 4. stavka 1. podmiruje se u skladu sa Sporazumom od 31. prosinca 2008. između Europske središnje banke i središnje banke Národná banka Slovenska u vezi s potraživanjem koje je Europska središnja banka odobrila središnjoj banci Národná banka Slovenska u skladu s člankom 30. stavkom 3. Statuta Europskog sustava središnjih banaka i Europske središnje banke (11).
   Članak 4.
   Denominacija, naknada i dospijeće potraživanja istovjetnih doprinosima
   1.   S učinkom od 1. siječnja 2009. te u skladu sa specifikacijama iz članka 3. vezano uz datume namire za prijenose deviznih pričuva, ESB odobrava središnjoj banci Národná banka Slovenska potraživanje izraženo u eurima, istovjetno ukupnom iznosu u eurima njenog doprinosa u devizne pričuve. Ovo potraživanje iznosi 399 443 637,59 eura.
   2.   Na potraživanje koje ESB odobrava središnjoj banci Národná banka Slovenska plaća se naknada od datuma namire. Dospjele kamate izračunavaju se na dnevnoj osnovi uporabom metode izračuna koja se temelji na stvarnom broju dana podijeljenom s 360 dana po stopi jednakoj 85 % granične kamatne stope kojom se koristi Eurosustav u svojoj posljednjoj glavnoj operaciji refinanciranja.
   3.   Naknada za potraživanje plaća se na kraju svake financijske godine. ESB obavješćuje središnju banku Národná banka Slovenska o ukupnom iznosu svakog tromjesečja.
   4.   Potraživanje nije moguće iskupiti.
   Članak 5.
   Doprinosi pričuvama i rezervacijama ESB-a
   1.   S učinkom od 1. siječnja 2009. te u skladu s člankom 3. stavcima 5. i 6., Národná banka Slovenska doprinosi pričuvama ESB-a, rezervacijama koje su istovjetne pričuvama te iznosu koji je još potrebno uključiti u pričuve i rezervacije, a koji odgovara stanju računa dobiti i gubitka 31. prosinca 2008.
   2.   Iznosi koje je obvezna doprinijeti Národná banka Slovenska određuju se u skladu s člankom 49. stavkom 2. Statuta ESSB-a. Pozivanja u članku 49. stavku 2. na „broj udjela koji je upisala dotična središnja banka” i „broj udjela koje su već uplatile druge središnje banke” odnosi se na pondere središnje banke Národná banka Slovenska i nacionalnih središnjih banaka postojećih država članica sudionica u kapitalnom ključu ESB-a u skladu s Odlukom ESB/2008/23.
   3.   Za potrebe stavka 1. „pričuve ESB-a” i „rezervacije koje su istovjetne pričuvama” uključuju fond općih pričuva ESB-a, stanja na revalorizacijskim računima i rezervacije za tečajni rizik, kamatni rizik, tržišni rizik te rizik cijene zlata.
   4.   ESB najkasnije prvog radnog dana nakon što Upravno vijeće ESB-a odobri godišnji financijski izvještaj ESB-a za 2008. izračunava i potvrđuje središnjoj banci Národná banka Slovenska iznos koji je Národná banka Slovenska obvezna doprinijeti u skladu sa stavkom 1.
   5.   Drugi radni dan nakon što Upravno vijeće odobri godišnji financijski izvještaj ESB-a za 2008. Národná banka Slovenska uplaćuje ESB-u, putem sustava TARGET2:

               (a)

               iznos koji duguje ESB-u u skladu sa stavkom 4.; i

               (b)

               kamate obračunate od 1. siječnja 2009. do datuma plaćanja iznosa koji duguje ESB-u u skladu sa stavkom 4.

         6.   Sve dospjele kamate u skladu sa stavkom 5. točkom (b) izračunavaju se dnevno uporabom metode izračuna koja se temelji na stvarnom broju dana podijeljenom s 360 dana po stopi jednakoj graničnoj kamatnoj stopi kojom se koristi Eurosustav u svojoj posljednjoj glavnoj operaciji refinanciranja.
   Članak 6.
   Ovlasti
   1.   U mjeri u kojoj je to potrebno, Izvršni odbor ESB-a izdaje instrukcije središnjoj banci Národná banka Slovenska za daljnje utvrđivanje i provedbu svih odredbi ove Odluke i za osiguranje primjerenih rješenja eventualnih problema koji se mogu javiti.
   2.   O svakoj instrukciji koju izdaje Izvršni odbor u skladu sa stavkom 1. bez odlaganja se obavješćuje Upravno vijeće, i Izvršni odbor se pridržava svih odluka Upravnog vijeća o tome.
   Članak 7.
   Završna odredba
   Ova Odluka stupa na snagu 1. siječnja 2009.

      Sastavljeno u Frankfurtu na Majni 31. prosinca 2008.

            Predsjednik ESB-a

         Jean-Claude TRICHET

      (1)  SL L 195, 24.7.2008., str. 24.

      (2)  Ugovor o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike te promjene Ugovora na kojima se temelji Europska unija (SL L 236, 23.9.2003., str. 33.).

      (3)  Odluka ESB/2006/22 od 15. prosinca 2006. o utvrđivanju mjera potrebnih za upis kapitala Europske središnje banke od strane nacionalnih središnjih banaka sudionica (SL L 24, 31.1.2007., str. 3.).

      (4)  SL L 21, 24.1.2009., str. 66.

      (5)  SL L 24, 31.1.2007., str. 15.

      (6)  Odluka ESB/2003/17 od 18. prosinca 2003. o postotnim udjelima nacionalnih središnjih banaka u ključu za upis kapitala Europske središnje banke (SL L 9, 15.1.2004., str. 27.) i Odluka ESB/2008/23.

      (7)  Odluka ESB/2004/5 od 22. travnja 2004. o postotnim udjelima nacionalnih središnjih banaka u ključu za upis kapitala Europske središnje banke (SL L 205, 9.6.2004., str. 5.) i Odluka ESB/2006/21 od 15. prosinca 2006. o postotnim udjelima nacionalnih središnjih banaka u ključu za upis kapitala Europske središnje banke (SL L 24, 31.1.2007., str. 1.).

      (8)  SL L 21, 24.1.2009., str. 77.

      (9)  U skladu sa Smjernicom ESB/2000/15 od 3. studenoga 1998. kako je izmijenjena Smjernicom od 16. studenoga 2000. o sastavu, vrednovanju i načinima inicijalnog prijenosa deviznih pričuva, te o nominalnoj vrijednosti i remuneraciji odgovarajućih potraživanja (SL L 336, 30.12.2000., str. 114.).

      (10)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).

      (11)  SL C 18, 24.1.2009., str. 3.


               27.7.2016

               HR

               Službeni list Europske unije

               C 274/47

         P8_TA(2014)0034
   Izbor Komisije
   Odluka Europskog parlamenta od 22. listopada 2014. kojom se izabire Komisija (2014/2164(INS))
   (2016/C 274/10)

      Europski parlament,

               —

               uzimajući u obzir članak 17. stavak 7. drugi i treći podstavak Ugovora o Europskoj uniji,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Odluku Europskog vijeća 2014/414/EU od 27. lipnja 2014. (1) , kojom se predlaže Jean-Claudea Junckera kao kandidata za predsjednika Komisije,

               —

               uzimajući u obzir izjavu i svoje političke smjernice koje je predstavio Jean-Claude Juncker tijekom plenarne sjednice 15. srpnja 2014.,

               —

               uzimajući u obzir svoju odluku od 15. srpnja 2014. (2) kojom izabire Jean-Claudea Junckera kao predsjednika Komisije,

               —

               uzimajući u obzir Odluku Europskog vijeća 2014/639/EU (3), donesenu uz suglasnost izabranog predsjednika Komisije, od 30. kolovoza 2014. o imenovanju Visokog predstavnika Unije za vanjske poslove i sigurnosnu politiku,

               —

               uzimajući u obzir Odluku Vijeća 2014/716/EU, Euratom, donesenu zajedničkom suglasnošću s izabranim predsjednikom Komisije, od 15. listopada 2014. o donošenju popisa ostalih osoba koje Vijeće predlaže za imenovanje članovima Komisije kojom se stavlja izvan snage i zamjenjuje Odluka 2014/648/EU, Euratom (4),

               —

               uzimajući u obzir saslušanja kandidata za povjerenike koja su održana od 29. rujna do 20. listopada 2014. pred parlamentarnim odborima i na sastanku Konferencije predsjednika, otvorenom svim zastupnicima, te ocjene kandidata za povjerenike nakon saslušanja,

               —

               uzimajući u obzir preispitivanje provedeno na sastanku Konferencije predsjednika odbora 21. listopada 2014. te na sastanku Konferencije predsjednika 21. listopada 2014.,

               —

               uzimajući u obzir izjavu izabranog predsjednika Komisije danu na dnevnoj sjednici 22. listopada 2014.,

               —

               uzimajući u obzir članak 118. Poslovnika i Prilog XVI Poslovniku,

               1.

               Daje suglasnost za imenovanje predsjednika, potpredsjednice za vanjske odnose (Visoki predstavnik Unije za vanjske poslove i sigurnosnu politiku) i ostalih članova Komisije, kao tijela, za mandat do 31. listopada 2019.;

               2.

               Nalaže svom predsjedniku da proslijedi ovu odluku Europskom vijeću, Vijeću i izabranom predsjedniku Komisije.

      (1)  SL L 192, 1.7.2014., str. 52.

      (2)  Usvojeni tekstovi, P8_TA(2014)0002.

      (3)  SL L 262, 2.9.2014., str. 6.

      (4)  SL L 299, 17.10.2014., str. 29.